بعدين اذا انتي تبين ربيان او صدور دجاج احمسيه بزيت وزنجبيل طازج مبشور وثوم وملح فقط بدون بهارات وحطي فنجال صلصة صويا الي تفضلين يااحلوه او معتدله الحلوه هي الي تعطيك نكهة الاكل الصيني عاد انتي وذوقك وخليه على جنب بعدين اقطع بصل شرائح واحمسه واحط عليه فطر الافضل طازج الي يجي ببنده او العثيم في علب وغسليه وقطعيه شرائح وحطيه على البصل وملفوف (الكرنب)شرائح وحطيه معهم واذا تبين كوسه تقطعينها اصابع سخيفه وجزر عادي حلو بعد يطلع وان بغيتي فاصوليا الي تبين من الخضار بس لا تخلينها تنحمس كثير ذا الخضار يعني لا تستوي مره وتذبل ويروح شكلها لا نص استواء لان عادي ماتضر بعدين خليك مجهزه فلفل بارد كل الالوان من كل لون حبه احمر اخضر اصفر برتقالي تلقينها كل ذا الاربع تجي في صحن واحد على ما اظن وقطعيها اصابع اذا طفيتي على الخضار كبيها عليها مع الدجاج وحركيها بعدين كلها مع المكرونه حركيها وصبي عليها صلصة صويا عادي حلو صبي وذوقي الين تجي النكهة الي تبين والافضل انك تخلين سلق المكرونه اخر شيء شان ما تيبس وتتكتل حلاتها ماتون مستويه مره وصحة وعافية عليك